Xayri Imomov
Xayri Imomov (1908-yili tugʻilgan, Samarqand shahridan, hunarmand, savdogarning oʻgʻli, aniq mashgʻuloti yoʻq, 2 marta sudlangan. 1924-yili 5 ta “Nagan” toʻpponcha sotib olganligi uchun harbiy tribunal tomonidan 3 yilga qamalgan, jazoni oʻtagan, 1931-yili qotillik uchun 10 yilga qamalgan, jazoni oʻtagan, ijtimoiy xavfli unsur) otuvga hukm etilgan. Lagerlardan ozod boʻlganidan soʻng 1937-yil 23-martdan boshlab ommaviy foydali ish bilan shugʻullanmaganlikda, jinoiy unsur bilan aloqada boʻlganlikda, kolxozchilar orasida oʻz nafratini bildirganlikda, 7 yil lagerlarda ahloqi tuzalmasdan, aksincha nafratga toʻlganligini aytganlikda ayblangan.